Беларуская Народная Рэспубліка ня стала рэальнай дзяржавай у сапраўдным разуменьні гэтага слова, Рада БНР і Народны Сакратарыят ня меў рэальнае ўлады і ня здолеў стварыць жыцьцяздольныя структуры на месцах. Тым ня менш Акт 25 Сакавіка меў вялікае значэньне. Абвяшчэньне БНР паскорыла працэс стварэньня беларускай савецкай рэспублікі, а таксама стала фундамэнтам для разьвіцьця беларускага нацыянальнага руху ў ХХ ст.